

**Inici del curs 2020-21**

**INFORMACIÓ ESPECÍFICA SOBRE SECUNDÀRIA (ESO)**

Presentació del curs: **DILLUNS, 14 DE SETEMBRE**.

1r ESO: de 10.00 h a 12.00 h

2n ESO: d’11.00 h a 12.30 h

3r ESO: de 12.00 a 13.30 h

4t ESO: de 12.30 a 14.00 h

Inici de les classes: **DIMARTS, 15 DE SETEMBRE.**

1r ESO: de 8.00 h a 14.30 h

2n ESO: de 8.10 h a 14.40 h

3r ESO: de 8.20 a 14.50 h

4t ESO: de 8.30 a 15.00 h

Aquest horari es mantindrà al llarg de tot el curs.

**Protocol d’entrada al centre:**

* **Mascareta obligatòria.**

Cal portar-la posada des de casa i **marcada amb el nom.**

A més, cal portar-ne **una de recanvi a la motxilla**.

* **Mantenir distanciament físic.**

Els alumnes aniran entrant d’un en un. És molt important evitar les aglomeracions davant la porta d’entrada i mantenir la distància física de seguretat.

* **Presa de la temperatura corporal.**

En el moment d’entrar al centre, es prendrà la temperatura corporal a tothom. Qualsevol alumne/a que tingui febre o presenti simptomatologia compatible amb la COVID-19, no se la deixarà passar.

* **Rentat de mans.**

En el moment d’entrar al centre, es farà desinfectar les mans a cada alumne/a amb gel hidroalcohòlic.

* **Màxima puntualitat.**

Per tal de complir amb el protocol de seguretat i fer que les entrades al centre (i les sortides) siguin esglaonades, és necessari que l’alumnat arribi al centre amb la màxima puntualitat, d’acord amb l’horari de establert per a cada curs. NO es deixarà entrar a cap alumne/a que arribi tard fins que tots els alumnes dels cursos següents hagin entrat.

**Protocol general durant la jornada escolar:**

* Cada alumne/a està ubicat dins d’un **grup-classe tancat i estanc**. Això vol dir que els alumnes d’un grup no podran relacionar-se amb els alumnes d’altres grups ni sortir de la seva pròpia aula, excepte quan hagin d’anar al pati o al gimnàs, que es farà ordenadament i mantenint la distància de seguretat entre les persones del seu mateix grup.
* Mentre les autoritats sanitàries no indiquin el contrari, els alumnes hauran de portar posades les **mascaretes durant tota la jornada escolar** (igual que el professorat i la resta de personal del centre) . Només podran treure-se-la momentàniament en el moment d’esmorzar al pati o de fer alguna activitat a l’aire lliure en la qual es respecti la distància de seguretat.
* Al llarg de la jornada escolar els alumnes hauran de **rentar-se diverses vegades les mans,** amb gel hidroalcohòlic o amb sabó. El rentat de mans serà obligatori abans d’anar al pati i en tornar del pati. Totes les aules disposaran de gel hidroalcohòlic .
* Cada alumne ha de **portar els seus propis estris de treball** i **no compartir**-los amb els companys. Qualsevol element comú, s’haurà de desinfectar abans i després del seu ús.
* Cada alumne/a ha de portar la seva pròpia **ampolla d’aigua**, plena. No es podrà compartir.
* Cada alumne/a tindrà **assignada una taula i una cadira específics** i no pot moure’s del seu lloc. El mobiliari està col·locat tenint en compte la distància de seguretat i, per aquest motiu, no es pot desplaçar.
* Els alumnes que aquell dia tinguin classe d’Educació Física, hauran de venir **vestits de casa amb la roba esportiva**. No es faran servir dels vestidors, per evitar riscos.
* Qualsevol alumne/a que durant l’estada a l’escola presenti **símptomes compatibles amb la COVID-19 , no podrà continuar en el centre**. La família l’haurà de venir a buscar i marxar a casa.
* Tots els alumnes han de disposar d’un dispositiu electrònic (**ordinador, tablet**...) que li permeti seguir el curs virtualment, en el cas de necessitat.
* La **comunicació famílies-escola** es farà prioritàriament de manera no presencial. Per aquest motiu, totes les famílies han de disposar d’**adreça de correu electrònic**. També s’ha de facilitar al centre tots els **números de telèfon** de què es disposi per tal de poder contactar ràpidament en cas de necessitat.
* **No** està permès el **mòbil** a l’institut. Per aquest motiu, és convenient deixar-lo a casa. Si algun alumne/a el porta (amb permís de la família i de la Cap d’Estudis), l’haurà de **deixar a consergeria durant la jornada escolar**.

**L’ALUMNE/A QUE NO COMPLEIXI LES NORMES DE SEGURETAT, NO PODRÀ QUEDAR-SE EN EL CENTRE I LA FAMÍLIA L’HAURÀ DE VENIR A BUSCAR.**

**Servei de menjador:**

El servei de menjador comença el **dilluns 21 de setembre**.

Horari:

1r ESO: de 14.30 a 15.05 h

2n ESO: de 14.40 a 15.15 h

3r ESO: de 14.50 a 15.30 h

4t ESO: de 15.00 a 15.35 h

Un monitor/a traslladarà els alumnes que es quedin a dinar fins al menjador (edifici de Primària).